1. ***KULTURA***
2. ***OPREDELITEV IN ZNAČILNOSTI KULTURE***
* **OPREDELITVE POJMA KULTURA IN KULTURA KOT NAČIN ŽIVLJENJA**
* Kultura izhaja iz latinske besede cultura, kar pomeni: obdelovanje zemlje, negovanje in gojenje, vzgojo in izobrazbo, poljščina, ki jo je človek vzgojil, pomeni tudi oblike umetnosti (glasba, slikarstvo, kiparstvo, književnost..), lahko pomeni tudi vse oblike duhovnega ustvarjanja (religijo, znanost, filozofijo..), velikokrat pa pomeni tudi vrednostno sodbo o nekem obnašanju
* Poimenovanje kulture kot način življenja ljudi- pripadnikov neke družbe. V tem smislu pomeni celotno področje idej, navad, prepričanj, jezika, vzorcev vedenja, znanja.., ki jih je človek proizvedel in oblikoval ter se prenaša iz generacije v generacijo.
* Za človeško vrsto je značilna raznovrstnost. Druga živa bitja zadovoljujejo svoje osnovne potrebe na način, ki je prirojen in značilen za vsako vrsto. Človeški vrsti pa niso dani prirojeni načini, kako naj zadovoljijo svoje potrebe. Človek nima nagonov, ki bi usmerjali njegovo vedenje. Človeško vedenje je v veliki meri naučeno.
* C. Kluckhohn je rekel, da je kultura za človeka postala načrt za življenje, ki ga izoblikuje neka skupnost in ki ga nimata prirojenega niti kot vrsta niti kot posameznik.
* Človek sam izoblikuje svoj način življenja, spreminja naravo, ustvarja svoj lasten svet, in s tem samega sebe. Za človeka naj bi bila značilna odprtost do sveta, to mu omogoča da se je zmožen prilagajati najrazličnejšim razmeram svojega okolja. Od tod izhaja vsa raznovrstnost kultur.
* **ZNAČILNOSTI KULTURE:**
* Je plod medsebojnega delovanja pripadnikov in pripadnic skupnosti, ki so v ta namen razvili zapleten sistem komunikacije in simbolov.
* Kultura je vedno skupna pripadnikom določene skupnosti. Pogosto jo sprejemajo do te mere, da jo imajo za samoumevno.
* Ne prenašajo se prek genov na potomce, ampak se je naučimo. Vsak človek se rodi v družbo , ki ima že oblikovan način življenja, pravila vedenja, verovanja in prepričanja o samih sebi.. če hoče posameznik preživeti, se mora kot nov član družbe naučiti spretnosti, navad, pravil vedenja značilnih za neko družbo, v kateri živi.
* INKULTURACIJA:proces učenja, sprejemanja kulture.
* Je naučena v smislu, da jo sprejmemo od drugih, in v smislu da je vedenje ljudi v večji meri naučeno v primerjavi z drugimi živimi bitji.
* Obsežen in zapleten sistem življenja določene skupnosti. Posamezni elementi so med seboj povezani, če pride do spremembe enega elementa, lahko pride do spremembe tudi na drugih elementih. Zanjo lahko rečemo, da je integrirana celota.
* Temelji na znakih, simbolih, temeljno sredstvo sporazumevanja je jezik.
* **DELITEV KULTURE:**
* Pogojna, saj so tudi v materialnih dobrinah vsebovane ideje, znanja, prepričanja, po drugi strani pa vpliva na vrednotenje in prepričanja.
* Materialna: označuje vsa obnašanja, in vse materialne dobrine
* Duhovna: označuje znanja, prepričanja, vrednote, norme..
* CIVILIZACIJA: kulturni kompleks različnih kultur
1. ***SESTAVINE KULTURE***
* **SIMBOLI ALI ZNAKI**
* Človek se ne le odziva na okolje, ampak si svoje okolje tudi osmišlja in s tem ustvarja svojo resničnost pomenov. Na takšen način spreminja elemente sveta, ki ga obkroža v simbole
* Kot simbol lahko služi kar koli, kar predstavlja nek pomen za pripadnike neke skupine ali družbe. Pomen pa ni vsebovan v predmetu, gesti, znaku, drži.. samem po sebi ampak je rezultat kulturne konvencije.
* Npr: krizantema: pri nas nosimo na grobove,če bi jo prinesli za rojstni dan, bi bil presenečen, na kitajskem ne, ker je to roža kot vsaka druga.
* Simbolni pomen je lahko različen tudi znotraj iste družbe. Pomen se lahko spreminja skozi zgodovino (debelost: nekoč simbol blagostanja, danes ni samo bolezen, ljudem pripisujejo tudi lastnosti).
* Vsak simbol ima kolektivni pomen, saj mu določen pomen pripisujejo pripadniki neke družbe ali skupine. Skupni simboli omogočajo pripadnikom določene kulture, da komunicirajo med sabo in hkrati vnašajo določen red in predvidljivost v vsakodnevno življenje.
* Lahko nematerialni in materialni, namenjeni prvenstveno simboličnemu sporočanju ali tudi ne.
* KULTURNA UNIVERZALIJA: ima ga vsaka kultura
* SOCIOLINGVISTIKA: poučuje družbeni razvoj jezika
* **JEZIK**
* Eden najpomembnejših elementov družbenega in kulturnega življenja
* Sistem simbolov, ki omogoča pripadnikom in pripadnicam neke družbe, da lahko komunicirajo med seboj. Vendar nima samo komunikacijske funkcije. Je pomembno sredstvo kulturne reprodukcije, procesa v katerem se kultura prenaša iz generacije v generacijo. Ima tudi simbolno funkcijo: predstavlja simbolno zvezo med člani skupnosti, ti jo prepoznajo kot znak pripadnosti neki jezikovni skupnosti.
* Ne vsebuje samo besed, ampak tudi zapleten splet pravil, o odnosih med jezikovnimi elementi , slovnična in stavčna pravila..
* Jezika ne izumljamo vsak zase in vedno znova, ampak nam je dan kot družbeno sprejet sistem.
* Je glavno sredstvo sprejemanja kulture na eni strani, po drugi strani pa vsebuje tudi kulturno dediščino. Omogoča nam relativno lahek dostop do znanj, ki so jih naši predniki akumulirali skozi stoletja..
* V sebi nosi vrednostne opredelitve in z njimi povezano doživljanje in čustvovanje.
* Čeprav moramo jezik svoje kulture sprejeti skupaj z vsemi zapletenimi pravili, pa imamo tudi določeno možnost individualne izbire => jezikovne prakse, saj lahko posamezne skupine uporabljajo posamezne besede, ki jih poznajo samo njihovi pripadniki ali pa uporabljajo besede v nevsakdanjem pomenu ali zvezah. Povezane z dejavnostmi, ki jih ljudje uporabljajo, načinom življenja, pripadnostjo določenemu sloju.. lahko je izraz pripadnosti neki določeni skupini.
* **VREDNOTE**
* Opredelimo jih kot sistem idej, prepričanj o tem, kaj je dobro, pravilno, zaželeno, vredno. Služijo kot merila za presojanje dogajanj in ljudi z vidika tistega, kar poimenujemo dobro in moralno.
* Delujejo kot motivacija, da si ljudje postavijo določene cilje in si prizadevamo, da bi jih dosegli.
* So najsplošnejše smernice za individualno in družbeno življenje. Kot take vplivajo na naše obnašanje in doživljanje samega sebe in drugih.
* Npr: individualni uspeh, strpnost…
* Običajno se nanašajo na pomembne odločitve v našem življenju, lahko je tudi izbira rezultat kakšnih pomembnih vrednot.
* S sabo nosijo pozitivno in negativno ocenjevanje pomembnih vidikov individualnega in družabnega življenja.
* Vse vrednote niso enako pomembne. Ljudje imamo neki hierarhijo vrednot, ki usmerjajo naše vedenje, še posebej ko pride do problema, ki zadeva več vrednot. V takšnih primerih lahko pride do neskladnosti ali celo konflikta med vrednotami. (kloniranje in genski inženiring)
* Čeprav so družbeni standardi, vseh vrednot ne sprejemajo vsi v družbi enako. So v različnih kulturah različne. Nekatere cenijo individualnost in tekmovalnost, druge dajejo večji poudarek enakosti in tekmovalnost negativno vrednotijo.
* **NORME**
* Izhajajo iz vrednot in predstavljajo bolj specifična pravila vedenja oziroma usmerjajo naše življenje s tem, ko natančneje določajo kaj je prav in kaj narobe.
* Omogočajo družbi, da ureja vsakdanje življenje brez uporabe prisile. Življenje brez norm bi bilo kaotično in tudi nevarno. Naše življenje usmerjajo tako, da predpisujejo, kaj moramo delati ali prepovedujejo določeno delovanje.
* Vse niso enako pomembne. Manj so pomembne norme, ki so bolj vezane na navade, saj odločajo o tem, kaj se spodobi in kaj ne, zato kršitev teh norm tudi ne izzove kakih hudih reakcij. Takšne norme se hitreje in lažje spreminjajo. Nekatere so pomembnejše in ljudje na kršitve pogosto burno reagirajo. Takšne so norme, ki zadevajo moralne standarde družbe. (pedofilija). Nekatere nastanejo spontano skozi življenjsko prakso (neformalne), druge oblikujejo za to pristojne skupine in inštitucije (formalne), lahko imajo za svojo podlago tudi neformalne norme.
* Urejajo življenje v družbi, družba lahko njihovo upoštevanje tudi sankcionira. Sankcije so lahko pozitivne (pohvale, nagrade, dobre ocene..), sankcije so lahko negativne (grdi pogled, grajanje, denarne kazni..). Stopnja kazni ali nagrade odraža pomembnost norme za skupnost.
* Družba tiste norme, ki jih ocenjuje kot zelo pomembne oblikuje v zakone, ki so primer formalnih norm. Takrat država prevzame skrb za uveljavljanje norm in oblikovanje sankcij, ki jim pravimo formalne sankcije. Te lahko spremljajo tudi neformalne sankcije.
* **MATERIALNA KULTURA**
* Sestoji iz vseh materialnih objektov, ki jih ustvarja določena kultura. Vse te materialne objekte imenujemo artefakti. Šivanke, lonci, obleke, jedilni pribor, hiše… so del materialnega sveta, ki ga je ustvaril človek v svojem odzivanju na okolje. So proizvod in del človekove kulture.
* Tudi materialni produkti izražajo vrednote kulture, katere del so.
* Poleg vrednot materialna kultura izraža tudi tehnologijo neke družbe.
* TEHNOLOGIJA je znanje, ki ga uporablja družba, da bi zadovoljila življenjske potrebe in se odzvala na okolje.
1. ***SPREMINJANJE KULTUR***
* Najbolj pogost vzrok za kulturne spremembe so izumi in odkritja (vzorci vedenja, nova proizvodna sredstva..).
* KULTURNO NESKLADJE: različni deli kultur se razvijajo različno hitro, to privede do konfliktov in končnih sprememb. Kultura je integralna (povezana), sprememba enega elementa vpliva na spremembo drugih (npr: vstop žensk na trg delovne sile- spremembe na vzgojo otrok, odnosi med spoloma)
* Kulture se spreminjajo zaradi sprejemanja novih sestavin (znanje, tehnologija) iz drugih kultur.
* DIFUZIJA KULTURE: razširjanje posameznih sestavin ene kulture v drugo kulturno območje.
* V sodobnem svetu na spreminjanje kultur vpliva globalizacija. To je proces ekonomskega, političnega, vojaškega povezovanja različnih družb in s tem kultur na svetovni ravni. Moderna družba je z razvojem transportnih sredstev in informacijske tehnologije omogočila, da so stiki med kulturami pogostejši kot prej. Proces je bolj enosmeren proces, v katerem se širijo predvsem elementi zahodnoevropske in ameriške kulture
1. ***POSLEDICE STIKOV MED KULTURAMI***
* Difuzija kultur je posledica medsebojnih srečanj različnih kultur.
* ETNOCID: uničenje, razgraditev kulturne identitete, je posledica srečanja dveh različnih kultur (zahodnoevropska in kulture koloniziranih ljudstev, prebivalci so morali sprejeti jezik, svoj način proizvodnje prilagodili njim..).
* Procesu asimilacije so pogosto izpostavljene tudi narodnostne manjšine v evropskih nacionalnih državah.
* INTERKULTURALIZEM: odnosi med različnimi kulturami, ki vključujejo sodelovanje in intenzivne stike ter prepletanje različnih kultur. To je bolj ideal, kot dejanskost, čeprav imajo sodobni procesi združevanja v Evropi nekatere elemente interkulturalkizma. Procesi vplivanja so pogosteje enosmerni (amerikanizacija evropskih in drugih kultur)
* AKULTURACIJA: proces prilagajanja priseljencev kulturi družbe, v katero so se priselili.
* AKOMODACIJA: zahteva, da se različne kulture vsaj tolerirajo, če se že ne spoštujejo.
* MULTIKULTURALIZEM: z izrazom opredeljujemo stanje, ko različne kulture druga ob drugi bivajo znotraj iste družbe, vendar pa med njimi ni veliko stikov v smislu sprejemanja kulturnih vplivov. Te kulture so neenakopravne: običajno je ena DOMINANTNA (prevladujoča), ostale so MARGINALIZIRANE (obrobne)
1. ***ETNOCENTRIZEM IN KULTURNI REVITALIZEM***
* ETNOCENTRIZEM: stališče ko na vse druge kulture ocenjujemo z vidika lastne kulture. Drugače ga imenujemo tudi EVROPOCENTRIZEM. Čeprav je mogoče razumljiv,pogosto vodi v diskriminacijo, lahko pa služi tudi kot izgovor za podjarmljenje drugih ljudstev.
* KULTURNI REVITALIZEM: stališče, ko ocenjujemo obnašanje ljudi v drugih kulturah s stališča teh kultur. S tega vidika so vse kulture med seboj enakopravne in zahtevajo enako spoštovanje.
1. ***KULTURNA PLURALNOST***
* Kot subkulturo ali subkulturno skupino lahko označimo vsako skupino, ki sicer v glavnem sprejema dominantno kulturo, vendar pa ima nekatere posebne kulturne značilnosti, ki jo ločijo od dominantne kulture. Subkulture se lahko oblikujejo na poklicni osnovi, na osnovi spola, političnega ali verskega prepričanja, etnične pripadnost, zelo pogosto se oblikujejo na osnovi razredne pripadnosti.
* Kulturna pluralnost vsebuje poleg različnosti tudi hierarhijo. Pogosto smo nagnjeni k temu, da označujemo za dominantno kulturo kulturne vzorce posameznikov in skupin z večjim bogastvom in družbeno močjo.
* **MLADINSKA SUBKULTURA:**
* Razširile po drugi svetovni vojni v zahodni Evropi in Severni Ameriki. Med vzroki za to je bil pojav množičnega šolanja, ki je podaljšalo čas otroštva in osnovnega izobraževanja do odraslosti oz. do zaposlitve, oblikovanja lastne družine in samostojnega preživljanja in dvig življenjskega standarda, ki je omogočil da so se tudi mladi vključili v potrošniško družbo. V začetku je prevladovalo prepričanje, da so vsi mladi v nekem prehodnem obdobju in da imajo zaradi tega podoben obrobni status. Pozneje se je pokazalo, da vsi mladi niso v enakopravnem položaju in da na njih in oblikovanje njihovih subkultur vplivajo tudi drugi dejavniki kot so spol, etnična pripadnost, razredna pripadnost..
* Raziskovalci današnje mladine ugotavljajo, da bi bilo bolje govoriti o stilno-scenskih okoljih mladih. Sodobne raziskave ugotavljajo, da je za mlade značilno, da se pogosto ne zanimajo za subkulture in da med njimi prevladujejo pasivne oblike preživljanja prostega časa.
* Med mladinsko subkulturo je več različic: rasi, spolu, razredu, starosti…
* Subkulture so pogosto osnovane na drugih dejavnikih, ne samo na starosti. Pogoste so na osnovi verske pripadnosti (Amiši, ortodoksni Židi, mormoni..), poklicev (avtomehaniki, zdravniki, pravniki..), razred, etnično pripadnost…
* **VISOKA ALI ELITNA KULTURA**
* Pogosto jo povezujejo s kulturnimi vzorci, ki so značilni za družbene elite tako v smislu umetnosti kot tudi življenjskih slogov, navad, preživljanja prostega časa. Naj bi bila edinstvena, poučna, naj bi razvijala okus za umetniško vrednost.
* **MNOŽIČNA KULTURA**
* Nasprotna elitni kulturi in je povezana s potrošnjo manjvrednih umetniških izdelkov, ki jih proizvajajo množični mediji. Ti proizvodi naj ne bi imeli nobene umetniške vrednosti, ampak nje njihov namen predvsem zabava, propaganda in pasivizacija ljudi.
* O njej lahko govorimo tudi v smislu kulturne industrije, katere proizvodi so narejeni po določenih obrazcih, so standardizirani, brez večje umetniške vrednosti in namenjeni množični potrošnji. Cilj proizvajalcev je dobiček in stremljenje za dobičkom določa tudi obliko in vsebino posameznih izdelkov.
* Uporabnikom množične kulture je namenjena vloga pasivnih potrošnikov, ki so se naučili sprejemati tisto, kar jim vsakodnevno ponujajo mediji
* Pri analizi je pogosto poudarjena njena funkcija propagande, tudi v smislu poveličevanja določene družbe in družbenih odnosov kot najboljših možnih. Pomembna naj bi bila tudi funkcija razvedrila. Ob proizvodih množične kulture naj bi ljudje pozabili na tegobe vsakdanjega življenja in tako naj bi bilo tudi lažje doseči poslušnost vladajočim elitam.
* Negativno: pasivizacija potrošnikov kulturnih proizvodov, izguba umetniškega okusa, funkcija propagande in razvedrila.
* Pozitivno: množični mediji omogočajo dostop do umetniškega proizvoda širokem krogu občinstva in ne le družbeni eliti.
* **LJUDSKA KULTURA**
* Samostojna in spontana dejavnost množic in posameznikov, ki izražajo svoje težave in navdušenje.